Sergey Lavrov: Rossiya Turkiya bilan urush olib borish niyatida emas

Rossiya tashqi ishlar vaziri Sergey Lavrov Rossiya Turkiya bilan urush olib borish niyatida emasligini ma’lum qildi. Bu haqda “Gazeta.ru” xabar bermoqda.

“Turkiya bilan jang olib borish niyatimiz yo‘q, turk xalqiga munosabatimiz ham o‘zgarmagan. Faqat Turkiya rahbariyatiga savollarimiz bor”, — deya ta’kidlagan Lavrov.
Rossiya TIV rahbari Turkiyada bo‘lib o‘tgan G20 sammiti chog‘ida turk tomoni parvozlarsiz hudud yaratish mavzusini ko‘targanligini eslatib o‘tdi. Lavrov “Rossiya samolyotiga uyushtirilgan hujum va bu bilan bog‘liq vaziyat ushbu g‘oyani ilgari surish uchun foydalanilmasligi”ga umid bildirdi.